নানা আয়োজনে পিরোজপুরে পালিত হয়েছে আন্তর্জাতিক ক্রীড়া দিবস । এ উপলক্ষে জেলা ক্রীড়া সংস্থা ও জেলা মহিলা ক্রীড়া সংস্থার আয়োজন করে বিভিন্ন আয়োজন। শুক্রবার দিবসটি পালন উপলক্ষে জেলা শিশু পরিবারের (বালিকা) এর মাঠে আয়োজন করা হয় বালিকাদের প্রীতি ফুটবল ও কাবাডি প্রতিযোগীতা । পরে শিশু পরিবার মিলনায়তনে আন্তর্জাতিক ক্রীড়া দিবস উপলক্ষে জেলা ক্রীড়া সংস্থা ও জেলা মহিলা ক্রীড়া সংস্থার আয়োজনে আলোচনা সভা অনুষ্ঠিত হয়। সভায় জেলা মহিলা ক্রীড়া সংস্থার সভানেত্রী জেবিনা কাশপিয়া এর সভাপতিত্বে প্রধান অতিথি হিসেবে বক্তব্য রাখেন জেলা প্রশাসক ও জেলা ক্রীড়া সংস্থার সভাপতি আবু আহমদ ছিদ্দীকী। জেলা ক্রীড়া সংস্থার সাধারণ সম্পাদক গোলাম মাওলা নকীবের সঞ্চালনায় সভায় বিশেষ অতিথি হিসেবে আরো বক্তব্য রাখেন জেলা আওয়ামীলীগের সাধারণ সম্পাদক এ্যাডভোকেট এম এ হাকিম হাওলাদার, জেলা সমাজসেবা কার্যালয়ের উপ-পরিচালক আল মামুন তালুকদার, পৌরসভার প্যানেল মেয়র মিনারা বেগম, জেলা মহিলা ক্রীড়া সংস্থার সাধারণ সম্পাদক তাসলিমা আক্তার প্রমুখ। আলোচনা সভা শেষে অতিথিরা শিশু পরিবারের বালিকাদের হাতে পুরষ্কার তুলে দেন।